**Frol IL orientering**

**Årsmelding 1982**

Styret i orienteringsavdelingen har bestått av:

Torbjørn Sirum, leder, Arne Grevskott, Ingrid Venås, Hans Moltzau, Bjørn Bye, Vidar Venås og Olav M. Indgaard

Det har vært 2 styremøter, og ett løpermøte på Mule.

**REPRESENTASJON**

Kretstinget ble holdt på Vinne skole med Verdal OK som teknisk arrangør. Representanter fra Frol var Torbjørn Sirum, Olav M. Indgaard og Ingrid Venås. Frol har også vært representert på vår- og høstkonferansen.

**INSTRUKSJON, O-SKOLE**

I april arrangerte vi o-skole ved Halsan, Hegle, Mule, Okkenhaug og Levanger skoler. Vi delte deltagerne inn i 2 grupper. Gruppe 1: Helt nybegynnere. Gruppe 2: Nybegynnere med litt erfaring. De to første kveldene ble det undervist i teori, mens tredje kvelden forgikk samlet for alle deltagerne i Staupshaugen. Kurset ble avsluttet med en nybegynnerkarusell på tre løp, hvor de som fullførte to løp fikk premie. I alt 26 stykker deltok. Bjørn Bye har bistått de forskjellige skolene rundt Levanger med instruksjon i bruk av kart og kompass.

**EGNE ARRANGEMENT**

Frol arrangerte som vanlig Trøndelags første o-løp den 25.april, med god deltagelse. Videre hadde vi først på august et 2-dagers løp i samarbeid med Verdal OK på NM-kartet, pluss et natt nær-o-løp den 21.september.

**O-Sjuern, trenings o-løp**. O-Sjuern ble i år arrangert for 5. gang, hvor i alt 98 løpere har deltatt i ett eller flere løp. Vinner sammenlagt ble Ove Haugskott tett fulgt av Randi Haugskott og Per Anders Røstad. Det har også blitt arrangert en del treningsløp.

**Klubbmesterskap**. Verdal OK holdt klubbmesterskapet for oss i år på NM-kartet. 26 deltok i kampen om titlene. Klubbmestre ble:

D 12 Ny Rigmor Asperheim H 12 Ny Jan H. Asperheim

D 13- Ny Anne Ulseth H 13- Ny Kåre Sunndal

D 13-14 Brynhild Bye H 13-14 Per Anders Røstad

D 15- Hanne Skjerve H 15-16 Per Ola Ulseth

H 17- Torbjørn Sirum

H 43- Annar Berg

H trim Monrad Røstad

**O-stafetten**. O-sesongen ble avsluttet 10. oktober med den tradisjonelle O-stafetten på Skallstuggu. 17 tremannslag stilte til start. Vinnere ble laget Blomkål med Per A. Røstad, Arne Grevskott og Bjørn Bye.

**O-TRAMPEN**

Opplegget for O-Trampen i år ble noe forandret i forhold til tidligere år. Blant annet ble O-Trampen startet med et eget åpningsløp 8.mai oppi Børsåsen med salg av O-Tramp-materiell, og instruksjon for de som ønsket det. Åpningsløpet fikk bra oppmøte av både gamle og nye o-trampere. Den 10.oktober ble O-Trampsesongen avsluttet på Skallstuggu. I alt 174 deltagerkort er solgt i år, men det er plass for flere med sans for trim av både hjerte og hjerne.

**DELTAKING I KONKURRANSELØP**

Antall starter i konkurranser i år er 518 fordelt på 52 løpere. I antall starter er medregnet junior-NM, Hovedløpet for yngre, internasjonale-, nasjonale-, krets-, nærløp, klubbmesterskap, stafetter og o-cupen. Flest starter har Torbjørn Sirum med 33, Randi Haugskott 32, Per Ola Ulseth og Arne Grevskott 30. Når det gjelder førsteplasser har Arne Grevskott 7, Randi Haugskott 4, Torbjørn Sirum 4, Johan Skjerve 3, Jan H. Asperheim 3 og Per Ola Ulseth 3.

**TRENING**

Hovedtreninga har i vinter foregått på Mule, hvor det har vært løpsteknisk-, styrke- og o-teknisk trening. Oppmøtet har variert mellom 15 og 20 stk. Eirik Ulseth har vært trener for de yngste, Bjørn Bye for damene, mens Torbjørn Sirum hadde ansvaret for resten av myrgamperne.

**SAMLINGER**

Det har i år dessverre ikke blitt mer enn ei helgasamling på Skallstuggu med Bjørn Bye som bas. Der var det lagt opp til fysisk og o-teknisk trening. Til vinteren håper vi å få til flere samlinger.

**SKALLSTUGGULEIREN**

O-Kretsen arrangerte også i år egen leir på Skallstuggu med Bjørn Bye som bas. Fra Frol deltok Per Anders Røstad, Astrid og Berit Reistad.

**KURS**

I forbindelse med Skallstugguleiren ble det holdet synfarerkurs hvor Astrid og Berit deltok.

**KART / KARTARBEID**

O-kartet over Børsåsen har for 6. gang blitt revidert på nytt. Kartet høstet mange lovord etter kretsløpet i april. Storlivola ble også i løpet av vinteren revidert og trykt opp på nytt. Synfaringsarbeidet med det planlagte kartet «Vulusjøen» er kommet godt i gang, selv om det ikke blir ferdig i år.

**VI TAR MED LITT OM STØRRE LØP**

I junior-NM stilte Arne Grevskott for Frol i H 19-20. Arne gjorde her ett av sine bedre løp og havnet på en flott 17.plass, drøyt 6-7 minutter etter vinneren. Junior-NM ble arrangert av Trondheimsklubben Trollelg. I Hovedløpet for yngre deltok to frolinger, Brynhild Bye i klassen D 14 og Randi Haugskott i D 16. Arrangør her var Furnes IL ved Hamar. Begge forannevnte gjorde en bra innsats og klarte hhv en 13. og en 39.plass.

I KM individuelt med OK Skøynar som arrangør fikk Frol følgende medaljevinnere:

D 13-14 Sølv Brynhild Bye

D 15-16 Gull Randi Haugskott

D 21- Sølv Liv Venås

H 19-20 Sølv Arne Grevskott

I KM stafett hadde frolingene en heller svart dag. Flere av Frols lag ledet ved de første vekslingene, men falt sterkt tilbake mot slutten. Stafetten ble avviklet i svært vanskelig o-terreng, hvor mange av løperne fikk store bommer. Medaljevinnere ble:

D 17- Sølv Berit Reistad, Hanne Skjerve, Liv Venås.

KM natt med Verdal OK som arrangør gikk ganske brukbart, med følgende medaljevinnere:

D 15-16 Sølv Randi Haugskott

H 15-16 Bronse Per Ola Ulseth

H 19-20 Sølv Arne Grevskott

H 21- Gull Olav Martin Indgaard

Bronse Torbjørn Sirum

For orienteringsavdelingen

Torbjørn Sirum

(leder)